**Ministru kabineta protokollēmuma projekta "Par R.Irkļa atcelšanu no Sabiedrisko pakalpojumu regulēšanas komisijas padomes priekšsēdētāja amata" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar likuma “Par sabiedrisko pakalpojumu regulatoriem” 40.panta otrās daļas 1.punktu, Saeima atceļ no amata Sabiedrisko pakalpojumu regulēšanas komisijas locekli pirms pilnvaru termiņa beigām pēc Ministru kabineta priekšlikuma. Ievērojot, Sabiedrisko pakalpojumu regulēšanas komisijas priekšsēdētāja R. Irkļa 2021. gada 14. janvāra iesniegumu, sagatavots Ministru kabineta protokollēmums.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2021. gada 14. janvārī Saeima apstiprināja Rolandu Irkli Valsts kontroliera amatā. Šobrīd Rolands Irklis ieņem Sabiedrisko pakalpojumu regulēšanas komisijas padomes priekšsēdētāja amatu. Saskaņā ar likumu "Par sabiedrisko pakalpojumu regulatoriem" 40. panta otrās daļas 1. punktu Saeima pēc Ministru kabineta priekšlikuma padomes locekli atceļ no amata pirms viņa pilnvaru termiņa beigām, ja ir saņemts attiecīgās personas iesniegums par atkāpšanos no amata. 2021. gada 14. janvārī saņemts R. Irkļa iesniegums par atkāpšanos no amata sakarā ar ievēlēšanu Valsts kontroliera amatā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2016. gada 25. februārī iecēla R. Irkli par Sabiedrisko pakalpojumu regulēšanas komisijas padomes priekšsēdētāju. R. Irkļa pilnvaru termiņš Sabiedrisko pakalpojumu regulēšanas komisijas padomes priekšsēdētāja amatā beigsies 2021. gada 1. jūlijā. Likuma "Par sabiedrisko pakalpojumu regulatoriem" 40. panta pirmajā daļā ir noteikts, ka Sabiedrisko pakalpojumu regulēšanas komisijas padomes loceklis savā pilnvaru termiņā ir neatceļams, un viņu var atcelt no amata vienīgi šajā pantā noteiktajos gadījumos. Savukārt šī paša panta otrās daļas 1. punkts paredz, ka Saeima pēc Ministru kabineta priekšlikuma padomes locekli atceļ no amata pirms viņa pilnvaru termiņa beigām, ja ir saņemts attiecīgās personas iesniegums par atkāpšanos no amata. Pašreizējās Valsts kontrolieres Elitas Krūmiņas pilnvaru termiņš beigsies 2021. gada 19. janvārī. Tādēļ nepieciešams atbrīvot R. Irkli no Sabiedrisko pakalpojumu regulēšanas komisijas padomes priekšsēdētāja amata, lai R. Irklis varētu uzsākt Valsts kontroliera amata pienākumu pildīšanu pēc iespējas ātrāk.Ņemot vērā iepriekš minēto sagatavots Ministru kabineta protokollēmuma projekts. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

Ekonomikas ministrs J. Vitenbergs

Vīza:

Valsts sekretārs E. Valantis

Zaharāne 67013183

Ieva.zaharane@em.gov.lv